wannaphong/clean_thaiwikipedia huggingface dataset:
# ยามาดะ ครอบครัวนี้ไม่ธรรมดา
ยามาดะ ครอบครัวนี้ไม่ธรรมดา  หรือในชื่อภาษาอังกฤษว่า "My Neighbors the Yamadas" เป็นภาพยนตร์อนิเมะที่กำกับโดย อิซาโอะ ทาคาฮาตะ เข้าฉายที่ญี่ปุ่นเมื่อ 17 กรกฎาคม พ.ศ. 2542 ภาพยนตร์คอมิดี้เกี่ยวกับครอบครัวที่นำเสนอออกมาในลักษณะหนังสือการ์ตูนลายเส้น ซึ่งแตกต่างจากภาพยนตร์เรื่องอื่นจากสตูดิโอจิบลิเรื่องอื่นๆ อย่างสิ้นเชิง แม้ว่าจะได้รับเสียงวิจารณ์ที่ค่อนข้างดี แต่เรื่องนี้กลับไม่สามารถเก็บรายได้ที่ดีบนตารางบ็อกซ์ออฟฟิศ และได้รับการจัดจำหน่ายในรูปแบบดีวีดีในอเมริกาในเดือน สิงหาคม พ.ศ. 2548 อำนวยการสร้างโดย โทชิโอะ ซูซึกิ (สตูดิโอจิบลิ)

เรื่องราวกล่าวถึงหลากชีวิตของครอบครัวญี่ปุ่น ชีวิตที่ยุ่งเหยิงของพวกเขา เป็นภาพยนตร์ที่สนุกสนานและเล่าเรื่องถึงความบริสุทธิ์เช่นเดียวกับผลงานเรื่องอื่นของ อิซาโอะ ทาคาฮาตะ

เดิม "ยามาดะ ครอบครัวนี้ไม่ธรรมดา" ใช้ชื่อเรื่องว่า "โทนาริ โนะ ยามาดะคุง"  ซึ่งเป็นการ์ตูนสี่ช่อง เขียนโดย ฮิซาอิจิ อิชิอิ เริ่มลงตีพิมพ์ในหนังสือพิมพ์อาซาฮี ตั้งแต่ปี พ.ศ. 2534 แต่หลังจากนั้นในปี พ.ศ. 2540 ได้มีการเปลี่ยนตัวเอกของเรื่องใหม่ เป็นน้องสาวที่ชื่อโนโนโกะแทน เนื่องจากโนโนโกะเป็นตัวละครที่ได้รับความนิยมมากกว่าตัวเอกหลายเท่า ด้วยเหตุนี้ "โทนาริ โนะ ยามาดะคุง" จึงถูกเปลี่ยนชื่อเรื่องเป็น โนโนจัง  ต่อมาได้มีการสร้างเป็นอนิเมะโดยโตเอ แอนิเมชัน ออกอากาศในช่วงปี พ.ศ. 2544 - 2545 ทางสถานีทีวีอาซาฮี มีความยาวทั้งสิ้น 61 ตอน

ในประเทศไทย โนโนจังเคยออกอากาศทางยูบีซีสปาร์ค ช่อง 28 ของสถานีเคเบิลโทรทัศน์ยูบีซี เมื่อปี พ.ศ. 2548 ปัจจุบันได้ออกอากาศจบชุดไปแล้ว

 ตัวละคร 
 ยามาดะ ทากาชิ และ มัทซึโกะ - พ่อและแม่
 ยามาโนะ ชิเงะ - แม่ของมัทซึโกะ
 ยามาดะ โนโบรุ - ลูกชาย (อดีตตัวเอกของเรื่อง)
 ยามาดะ โนโนโกะ - ลูกสาว (ตัวเอกของเรื่อง)
 โปจิ - สุนัขสัตว์เลี้ยงของครอบครัว
# พระสัมพันธวงศ์เธอ
พระสัมพันธวงศ์เธอ เป็นคำนำหน้าพระนามพระโอรสธิดาในกรมพระราชวังบวรสถานพิมุข พระโอรสธิดาในสมเด็จพระเจ้าพี่นางเธอ เจ้าฟ้ากรมพระเทพสุดาวดี และพระโอรสธิดาในพระเจ้าไปยิกาเธอ กรมหลวงนรินทรเทวี แต่เดิมในสมัยรัชกาลที่ 1 ใช้คำนำพระนามว่า "สมเด็จพระเจ้าหลานเธอ" หรือ "พระเจ้าหลานเธอ" ตามพระเกียรติยศ เช่นเดียวกับพระโอรสธิดาในกรมพระราชวังบวรสถานมงคล แต่ในสมัยรัชกาลที่ 2 และรัชกาลที่ 3 ไม่ปรากฏว่ามีการใช้คำนำพระนามพระราชวงศ์ชั้นนี้ ต่อมาพระบาทสมเด็จพระจอมเกล้าเจ้าอยู่หัว รัชกาลที่ 4 ทรงบัญญัติให้ใช้คำว่า "สมเด็จพระสัมพันธวงศ์เธอ" และ "พระสัมพันธวงศ์เธอ" ให้เป็นคำนำพระนาม

ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ทรงบัญญัติคำว่า "พระประพันธวงศ์เธอ" สำหรับพระโอรสธิดาในสมเด็จพระบรมราชมาตามหัยกาเธอ กรมหมื่นมาตยาพิทักษ์ ซึ่งเป็นพระโสทรภราดาและพระโสทรภคินีในสมเด็จพระเทพศิรินทราบรมราชินี ภายหลังเมื่อพระสัมพันธวงศ์เธอสิ้นพระชนม์หมดทุกพระองค์แล้ว จึงโปรดให้นำคำนำพระนาม พระสัมพันธวงศ์เธอ มาใช้กับพระโอรสธิดาในสมเด็จพระบรมราชมาตามหัยกาเธอ กรมหมื่นมาตยาพิทักษ์แทน พระประพันธวงศ์เธอ เมื่อปี พ.ศ. 2436กรมศิลปากร. ราชสกุลวงศ์ (กรุงเทพฯ: กรมศิลปากร, หน้า 152) 

 รายพระนามพระสัมพันธวงศ์เธอ 

 พระรูปและพระนาม พระบิดา พระมารดาalt=|center|72x72pxพระสัมพันธวงศ์เธอ กรมขุนรามินทรสุดาสมเด็จพระเจ้าขุนรามณรงค์ไม่ปรากฏนามalt=|center|72x72pxพระสัมพันธวงศ์เธอ กรมหมื่นนรินทรเทพกรมหมื่นนรินทรพิทักษ์พระเจ้าไปยิกาเธอ กรมหลวงนรินทรเทวีalt=|center|72x72pxพระสัมพันธวงศ์เธอ กรมหมื่นนเรนทรบริรักษ์ กรมหมื่นนรินทรพิทักษ์พระเจ้าไปยิกาเธอ กรมหลวงนรินทรเทวีalt=|center|72x72pxพระสัมพันธวงศ์เธอ พระองค์เจ้ามงคลเลิศสมเด็จพระบรมราชมาตามหัยกาเธอ กรมหมื่นมาตยาพิทักษ์ หม่อมแพalt=|center|72x72pxพระสัมพันธวงศ์เธอ พระองค์เจ้าชมชื่นสมเด็จพระบรมราชมาตามหัยกาเธอ กรมหมื่นมาตยาพิทักษ์ หม่อมงิ้วalt=|center|72x72pxพระสัมพันธวงศ์เธอ พระองค์เจ้าพื้นพงศ์ประยุรวงศ์สนิทสมเด็จพระบรมราชมาตามหัยกาเธอ กรมหมื่นมาตยาพิทักษ์ หม่อมจาดalt=|center|72x72pxพระสัมพันธวงศ์เธอ พระองค์เจ้าพรรณรายสมเด็จพระบรมราชมาตามหัยกาเธอ กรมหมื่นมาตยาพิทักษ์ หม่อมกิ่มalt=|center|65x65pxพระสัมพันธวงศ์เธอ กรมหมื่นนฤบาลมุขมาตย์สมเด็จพระบรมราชมาตามหัยกาเธอ กรมหมื่นมาตยาพิทักษ์ หม่อมเชยalt=|center|72x72pxพระสัมพันธวงศ์เธอ พระองค์เจ้าประเสริฐศักดิ์สมเด็จพระบรมราชมาตามหัยกาเธอ กรมหมื่นมาตยาพิทักษ์หม่อมน้อย ชุมสาย ณ อยุธยา
# ฟุตบอลโลก 1930
ฟุตบอลโลก 1930 เป็นฟุตบอลโลกครั้งแรก จัดขึ้นที่ประเทศอุรุกวัย ในปี พ.ศ. 2473 โดยทีมชาติอุรุกวัยชนะอาร์เจนตินา 4-2 ในรอบชิงชนะเลิศ

การแข่งขันฟุตบอลโลกครั้งนี้เป็นการแข่งขันครั้งโดยไม่มีการคัดเลือกทีมเข้าเล่น ประเทศที่เข้าร่วมเป็นประเทศที่ได้รับเชิญและเป็นส่วนหนึ่งของฟีฟ่าในขณะนั้น ในขณะเดียวกันเนื่องจากค่าใช้จ่ายในการเดินทางข้ามมหาสมุทรแอตแลนติกนั้นสูง ทำให้หลายประเทศในทวีปยุโรปไม่ได้เข้าร่วมฟุตบอลโลกในครั้งนี้ ทำให้ประธานของฟีฟ่า ชูล รีเม ร่วมกับรัฐบาลของอุรุกวัย ได้สัญญาจะจ่ายค่าเดินทางทั้งหมดให้กับทีมที่มาจากทวีปยุโรป ในที่สุดทีมจากยุโรป 4 ทีม ได้แก่ เบลเยียม ฝรั่งเศส ยูโกสลาเวีย และโรมาเนียได้เดินทางทางทะเลเป็นเวลาสามสัปดาห์มาที่ประเทศอุรุกวัย

การแข่งขันในครั้งนี้ได้แบ่งออกเป็น 4 สาย ได้แก่เอ บี ซี และดี โดยสายเอจะมีอยู่ 4 ทีมในขณะที่สายอื่นมี 3 ทีม ผู้ชนะในแต่ละสายจะผ่านเข้าสู่รอบแพ้คัดออก

 ถ้วยฟุตบอลโลก 
ถ้วยฟุตบอลโลกในปีนั้นชื่อ ถ้วยรางวัลชูล รีเม ซึ่งตั้งชื่อตามชูล รีเมซึ่งเป็นประธานฟีฟ่าในสมัยนั้น และถ้วยนี้ใช้ต่อเนื่องมาจนถึงฟุตบอลโลก 1970

 การคัดเลือกเจ้าภาพ 
อิตาลี สวีเดน เนเธอร์แลนด์ สเปน และอุรุกวัย ได้เสนอตัวเป็นเจ้าภาพฟุตบอลโลกในครั้งนี้ โดยอุรุกวัยเป็นประเทศที่มีความเหมาะสมที่จะเป็นเจ้าภาพมากที่สุดในขณะนั้น

 รายชื่อประเทศที่เข้ารอบ 

  (เจ้าภาพ)
 
 
 
 
 
 
 
 
 
 
 
 

 สถานที่แข่งขัน 
การแข่งขันทุกนัดจัดขึ้นที่กรุงมอนเตวิเดโอ จำนวน 3 สนาม ได้แก่ เอสตาดิโอเซนเตนาริโอ เอสตาดิโอกรันพาร์เกเซนตรัล และเอสตาดิโอโปซิโตส

มอนเตวิเดโอเอสตาดิโอเซนเตนาริโอเอสตาดิโอกรันพาร์เกเซนตรัลเอสตาดิโอโปซิโตส ความจุ: 90,000 ความจุ: 20,000 ความจุ: 1,000 200px 175px 100px

 รอบแรก 
 กลุ่มเอ 
ทีมคะแนนแข่งชนะเสมอแพ้ได้เสีย633001044320153 231024303003413

 กลุ่มบี 
ทีมคะแนนแข่งชนะเสมอแพ้ได้เสีย42200612210152 0200208

 กลุ่มซี 
ทีมคะแนนแข่งชนะเสมอแพ้ได้เสีย42200502210135 0200214

 กลุ่มดี 
ทีมคะแนนแข่งชนะเสมอแพ้ได้เสีย42200602210113 0200204

 รอบแพ้คัดออก 

 รอบรองชนะเลิศ 

 รอบชิงชนะเลิศ
# มุมปะทะ
มุมปะทะ  หมายถึง มุมที่ตั้งอยู่ระหว่างทิศทางการทำการบิน (the new flight plane is good) กับเส้นสมมุติ (EA line) และทิศทางสัมพันธ์ของลม (relative wind) โดยมุมปะทะนี้ จะเป็นส่วนสำคัญที่ทำให้เกิดแรงยก เมื่อลมมาปะทะที่ปีก อันเป็นสิ่งที่ทำให้เครื่องบิน สามารถพยุงตัวอยู่ในอากาศได้
# กังฟู
กังฟู  หรือ วูซู  เป็นศิลปะการต่อสู้ของจีน ในภาษาจีนกลาง ใช้คำว่า "วูซู" และเมื่อมีการแพร่ขยายออกไปกลายเป็น "กังฟู" ซึ่งเป็นตัวเลข การต่อสู้รูปแบบที่ได้มีการพัฒนากว่าหนึ่งศตวรรษในจีน รูปแบบการต่อสู้เหล่านี้มักจะแยกตามลักษณะทั่วไปที่ระบุว่าเป็น "เจีย" (家), "พ่าย" (派) หรือ "เหมิน" (门) (โดยรวมแปลว่ากลุ่มหรือสำนัก) ในรูปแบบศิลปะการต่อสู้ ตัวอย่างของลักษณะดังกล่าวรวมถึงการออกกำลังกายที่เกี่ยวข้องกับการจำลองทางกายภาพของสัตว์หรือวิธีการฝึกอบรมแรงบันดาลใจจากปรัชญาจีน ศาสนา และตำนาน ลักษณะที่มุ่งเน้นของพลังงาน จัดการได้รับการระบุเป็นระบบภายใน (内家拳, nèijiāquán) ในขณะที่คนอื่น ๆ มีสมาธิในการปรับปรุงและการออกกำลังกายกล้ามเนื้อหัวใจและหลอดเลือดและมีข้อความกำกับภายนอก (外家拳, wàijiāquán) สมาคมภูมิศาสตร์ดังเช่นในภาคเหนือ (ของจีน) (北拳, běiquán) และภาคใต้ (ของจีน) (南拳, nánquán) เป็นอีกวิธีที่นิยมใช้การจัดหมวดหมู่

 แหล่งข้อมูลอื่น 
 เว็บไซต์วูซูอินไทยแลนด์
# 56
56 (ห้าสิบหก) เป็นจำนวนธรรมชาติที่อยู่ถัดจาก 55 (ห้าสิบห้า) และอยู่ก่อนหน้า 57 (ห้าสิบเจ็ด)

 คำเติมนำหน้า 
 ภาษากรีก - hexapentaconta-
 ภาษาละติน - sexquintroginti-

 ความหมาย 
 56 เป็นเลขอะตอมของ แบเรียม

 ในทางคณิตศาสตร์
# 8000
8000 (แปดพัน) เป็นจำนวนธรรมชาติที่อยู่ถัดจาก 7999 (เจ็ดพันเก้าร้อยเก้าสิบเก้า) และอยู่ก่อนหน้า 8001 (แปดพันเอ็ด)

 คำเติมนำหน้า 
 ภาษากรีก - octakilo-
 ภาษาละติน - octamilli-

 ความหมาย
# ฌูล รีเม
ฌูล รีเม  (14 ตุลาคม พ.ศ. 2416-16 ตุลาคม พ.ศ. 2499) อดีตประธานสมาคมฟุตบอลฝรั่งเศสและฟีฟ่า เขาเป็นประธานฟีฟ่าที่ครองตำแหน่งยาวนานที่สุดถึง 33 ปี

รีเมเกิดที่เมืองเตอเล-เลลาวงกูร์ ประเทศฝรั่งเศส

เขาเป็นประธานสมาคมฟุตบอลฝรั่งเศสตั้งแต่ปี พ.ศ. 2462 - 2488 และประธานฟีฟ่าตั้งแต่ปี พ.ศ. 2464 - 2497 ได้เป็นผู้ริเริ่มการแข่งขันฟุตบอลโลก ได้เริ่มความคิดในการจัดการแข่งขันฟุตบอลโลก 1930 ขึ้นที่ประเทศอุรุกวัย โดยในการแข่งขัน ถ้วยรางวัลฌูล รีเม ถ้วยรางวัลชนะเลิศได้ตั้งชื่อตามเพื่อเป็นเกียรติแก่ฌูล รีเม
# ปาลีกีร์
ปาลีกีร์  เป็นเมืองหลวงของประเทศไมโครนีเชียตั้งแต่ปี พ.ศ. 2532 ตั้งอยู่บนเกาะโปนเป อยู่ทางตะวันออกของประเทศ มีประชากรประมาณ 9,900 คน
# สุภาพรรณ ณ บางช้าง
thumb
รองศาสตราจารย์ ดร.สุภาพรรณ ณ บางช้าง หรือ แม่ชีวิมุตติยา เป็นประธานหอพระไตรปิฎกนานาชาติ คณะอักษรศาสตร์ จุฬาลงกรณ์มหาวิทยาลัยแม่ชีในศาสนาพุทธนิกายเถรวาท ในอดีตท่านเคยเป็นรองศาสตราจารย์ ประจำคณะอักษรศาสตร์ จุฬาลงกรณ์มหาวิทยาลัยและภาคีสมาชิกราชบัณฑิตยสภา สาขาศิลปกรรม

ท่านสำเร็จการศึกษาอักษรศาสตรบัณฑิต (เกียรตินิยมอันดับ 2) เมื่อ พ.ศ. 2515 และอักษรศาสตรมหาบัณฑิต ด้านภาษาบาลีและสันสกฤตจากคณะอักษรศาสตร์ จุฬาลงกรณ์มหาวิทยาลัย เมื่อ พ.ศ. 2518 หลังจากนั้น ท่านได้เดินทางไปศึกษาต่อด้านภาษาบาลีระดับปริญญาเอกที่มหาวิทยาลัยเประเดนิยะ ประเทศศรีลังกา สำเร็จการศึกษาเมื่อ พ.ศ. 2524 ก่อนจะกลับมาเป็นอาจารย์ประจำคณะอักษรศาสตร์ จุฬาลงกรณ์มหาวิทยาลัย

หลังจากศึกษาภาษาบาลีและอ่านคำสอนของพระพุทธเจ้าจากพระไตรปิฎกโดยตรง ท่านมีความเลื่อมใสในพระธรรมจึงได้ออกบวชเป็นแม่ชี ปัจจุบันพำนักอยู่ประจำที่จังหวัดเชียงใหม่และเผยแผ่พระพุทธศาสนาอย่างต่อเนื่อง

 ผลงานทางวิชาการ 
 ประวัติวรรณคดีบาลีในอินเดียและลังกา (สำนักพิมพ์จุฬาลงกรณ์มหาวิทยาลัย)
 ขนบธรรมเนียมประเพณี : ความเชื่อและแนวทางปฏิบัติในสมัยสุโขทัยถึงสมัยอยุธยาตอนกลาง (สถาบันไทยศึกษา  สำนักพิมพ์จุฬาลงกรณ์มหาวิทยาลัย, 2535)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๘ ตอนที่ ๑๑๑ ง ฉบับพิเศษ หน้า ๒๘, ๒๔ มิถุนายน ๒๕๓๔
ราชกิจจานุเบกษา,  ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๑๒๗ ง ฉบับพิเศษ หน้า ๓๑, ๕ กรกฎาคม ๒๕๓๐
# เวทนา
เวทนา เป็นนามธรรมอย่างหนึ่งมีการกล่าวถึงในพระพุทธศาสนา หมายถึง การเสวยอารมณ์, ความรู้สึก

เวทนาขันธ์ เป็นองค์ประกอบหนึ่งของขันธ์ 5 (หรือ เบญจขันธ์ อันได้แก่ รูปขันธ์ เวทนาขันธ์ สัญญาขันธ์ สังขารขันธ์ วิญญาณขันธ์)

เวทนา สามารถจัดออกเป็นประเภทต่าง ๆ ได้หลายแบบ เช่น เวทนา 2, เวทนา 3, เวทนา 5 และ เวทนา 6

เวทนา 2
เวทนา 2 แบ่งการเสวยอารมณ์ ออกเป็นสองอย่าง คือ
กายิกเวทนา หมายถึง เวทนาทางกาย การเสวยอารมณ์ทางกาย ความรู้สึกทางกาย
เจตสิกเวทนา หมายถึง เวทนาทางใจ การเสวยอารมณ์ทางใจ ความรู้สึกทางใจ

เวทนา 3
เวทนา 3 แบ่งการเสวยอารมณ์ ความรู้สึก รสของอารมณ์ ออกเป็นสามอย่าง คือ
สุขเวทนา หมายถึง ความรู้สึกสุข สบาย ทางกายก็ตาม ทางใจก็ตาม
ทุกขเวทนา หมายถึง ความรู้สึกทุกข์ ไม่สบาย ทางกายก็ตาม ทางใจก็ตาม
อทุกขมสุขเวทนา หมายถึง ความรู้สึกเฉย ๆ จะสุขก็ไม่ใช่ ทุกข์ก็ไม่ใช่ เรียกอีกอย่างหนึ่งว่า อุเบกขาเวทนา

เวทนา 5
เวทนา 5 แบ่ง การเสวยอารมณ์ ออกเป็นห้าอย่าง คือ
สุข หมายถึง ความสุข ความสบายทางกาย
ทุกข์ หมายถึง ความทุกข์ ความไม่สบาย ความเจ็บปวดทางกาย
โสมนัส หมายถึง ความแช่มชื่น ปลื้มใจ สุขใจ (อันเกิดจากสุขจึงเกิดโสมนัส)
โทมนัส หมายถึง ความเสียใจ ความเศร้าโศก เศร้าหมอง ทุกข์ใจ (อันเกิดจากทุกข์จึงเกิดโทมนัส)
อุเบกขา หมายถึง ความรู้สึกเฉย ๆ ไม่สุขไม่ทุกข์

เวทนา 6
เวทนา 6 แบ่ง การเสวยอารมณ์ ออกเป็นหกอย่าง คือ
จักษุสัมผัสชา เวทนา หมายถึง เวทนาอันเกิดจากสัมผัสทางตา
โสตสัมผัสชา เวทนา หมายถึง เวทนาอันเกิดจากสัมผัสทางหู
ฆานสัมผัสชา เวทนา หมายถึง เวทนาอันเกิดจากสัมผัสทางจมูก
ชิวหาสัมผัสชา เวทนา หมายถึง เวทนาอันเกิดจากสัมผัสทางลิ้น 
กายสัมผัสชา เวทนา หมายถึง เวทนาอันเกิดจากสัมผัสทางกาย 
มโนสัมผัสชา เวทนา หมายถึง เวทนาอันเกิดจากสัมผัสทางใจ

เวทนาเจตสิก
ในคัมภีร์พระอภิธรรม มีการกล่าวถึงเวทนา ในลักษณะที่เป็นเจตสิก (คือ ธรรมชาติที่อาศัยจิตเกิด) เรียกว่า เวทนาเจตสิก เป็นธรรมชาติที่เสวยอารมณ์ จำแนกเป็น เวทนา 3 และ เวทนา 5 (ดังบรรยายไปแล้วข้างต้น)

เวทนาตามหลักปฏิจจสมุปบาท
เพราะผัสสะเป็นปัจจัย จึงมีเวทนา เพราะเวทนาเป็นปัจจัย จึงมีตัณหา...
เพราะผัสสะดับเวทนาจึงดับ เพราะเวทนาดับ ตัณหาจึงดับ...

เพราะผัสสะเป็นปัจจัย ย่อมเกิดความเสวยอารมณ์ เป็นสุขบ้าง เป็นทุกข์บ้าง มิใช่ทุกข์มิใช่สุขบ้าง

ผู้ที่รู้สึกสุขเวทนา ย่อมเพลิดเพลิน พูดถึง ดำรงอยู่ด้วยความติดใจ จึงมีราคานุสัยนอนเนื่องอยู่

ผู้ที่รู้สึกทุกขเวทนา ย่อมเศร้าโศก ลำบาก ร่ำไห้ คร่ำครวญทุ่มอก โกรธ หลง จึงมีปฏิฆานุสัยนอนเนื่องอยู่

ผู้ที่รู้สึกอทุกขมสุขเวทนา ย่อมไม่ทราบชัดความตั้งขึ้น ความดับไป คุณ โทษ และที่สลัดออกแห่งเวทนานั้น ตามความเป็นจริง จึงมีอวิชชานุสัยนอนเนื่องอยู่
# On Your Mark
On Your Mark เป็นเพลงของกลุ่มดูโอร็อกชาวญี่ปุ่น ชื่อ Chage & Aska ด้วยคำขอของ 2 หนุ่ม อนิเมะเตอร์ ฮายาโอะ มิยาซากิ จึงโปรดิวซ์มิวสิกวิดีโอเพลงดังกล่าวให้ มิวสิกวิดีโอเพลงนี้ ผลิตในปี ค.ศ. 1995 เป็นแอนิเมชันทั้งเรื่อง ไม่มีบทพูด และมีความยาว 6 นาทีครึ่ง

 แหล่งข้อมูลอื่น 
 On Your Mark ใน Nausicaa.net
 On Your Mark ใน IMDB
 แฟนไซต์ของ On Your Mark
# ผัสสะ
ผัสสะ ในทางพระพุทธศาสนา หมายถึง สัมผัส เจตสิกที่กระทบอารมณ์ การถูกต้องที่ให้เกิดความรู้สึก ผัสสะ เป็น ความประจวบกันแห่งสามสิ่ง คือ อายตนะภายใน (ตา หู จมูก ลิ้น กาย ใจ) อายตนะภายนอก (รูป เสียง กลิ่น รส โผฏฐัพพะ ธรรมารมณ์) และวิญญาณ (เข้ามารับรู้)

ผัสสะ 6
สัมผัส หรือ ผัสสะ มีหกอย่าง คือ
จักขุสัมผัส หมายถึง ความกระทบทางตา คือ ตา + รูป + จักขุวิญญาณ
โสตสัมผัส หมายถึง ความกระทบทางหู คือ หู + เสียง + โสตวิญญาณ
ฆานสัมผัส หมายถึง ความกระทบทางจมูก คือ จมูก + กลิ่น + ฆานวิญญาณ
ชิวหาสัมผัส หมายถึง ความกระทบทางลิ้น คือ ลิ้น + รส + ชิวหาวิญญาณ
กายสัมผัส หมายถึง ความกระทบทางกาย คือ กาย + โผฏฐัพพะ (เช่น ร้อน เย็น อ่อน แข็ง) + กายวิญญาณ
มโนสัมผัส หมายถึง ความกระทบทางใจ คือ ใจ + ธรรมารมณ์ (สิ่งที่ใจนึกคิด) + มโนวิญญาณ

ผัสสเจตสิก
ในคัมภีร์พระอภิธรรม มีการกล่าวถึงผัสสะ ในลักษณะที่เป็นเจตสิก (คือ ธรรมชาติที่อาศัยจิตเกิด) เรียกว่า ผัสสเจตสิก เป็นธรรมชาติที่กระทบถูกต้องอารมณ์ 

ลักษณะเฉพาะตัวของ ผัสสเจตสิก มีอยู่สี่ประการคือ
มีการกระทบ เป็นลักษณะ
มีการประสาน (อารมณ์ + วัตถุ + วิญญาณ) เป็นกิจ
มีการประชุมพร้อมกัน เป็นผลปรากฏ
มีอารมณ์ที่ปรากฏเฉพาะหน้า เป็นเหตุใกล้

ผัสสะเป็นสิ่งประสานจิตกับอารมณ์ เกิดการประชุมพร้อมกันแห่ง สภาวะธรรมสามประการ คือ อารมณ์ + วัตถุ + วิญญาณ

ผัสสะตามหลักปฏิจจสมุปบาท
เพราะสฬายตนะเป็นปัจจัย จึงมีผัสสะ เพราะผัสสะเป็นปัจจัย จึงมีเวทนา
เพราะสฬายตนะดับ ผัสสะจึงดับ เพราะผัสสะดับเวทนาจึงดับ (สฬายตนะ หมายถึง อายตนะภายในหกอย่าง คือ ตา หู จมูก ลิ้น กาย ใจ)
 จาก นฬกลาปิยสูตร พระสุตตันตปิฎก เล่มที่ 8
ไม้อ้อ 2 กำ พึงตั้งอยู่ได้เพราะต่างอาศัยซึ่งกันและกันฉันใด
เพราะนามรูปเป็นปัจจัย จึงมีวิญญาณ เพราะวิญญาณเป็นปัจจัย จึงมีนามรูป 
เพราะนามรูปเป็นปัจจัย จึงมีสฬายตนะ เพราะสฬายตนะเป็นปัจจัย จึงมีผัสสะ
ความเกิดขึ้นแห่งกองทุกข์ทั้งมวลนี้ ย่อมมีด้วยประการอย่างนี้
ถ้าไม้อ้อ 2 กำนั้น พึงเอาออกเสียกำหนึ่ง อีกกำหนึ่งก็ล้มไป ถ้าดึงอีกกำหนึ่งออก อีกกำหนึ่งก็ล้มไป ฉันใด 
เพราะนามรูปดับ วิญญาณจึงดับ เพราะวิญญาณดับ นามรูปจึงดับ 
เพราะนามรูปดับ สฬายตนะจึงดับ เพราะสฬายตนะดับ ผัสสะจึงดับ
ความดับแห่งกองทุกข์ทั้งมวลนี้ ย่อมมีด้วยประการอย่างนี้
 จาก ทุกขนิโรธสูตร พระไตรปิฎก เล่มที่ 16
ก็ความดับแห่งทุกข์เป็นไฉน 
เพราะอาศัยจักษุและรูป จึงเกิดจักขุวิญญาณ ความประชุมแห่งธรรม 3 ประการเป็นผัสสะ 
เพราะผัสสะเป็นปัจจัย จึงเกิดเวทนา เพราะเวทนาเป็นปัจจัย จึงเกิดตัณหา 
เพราะตัณหานั้นเทียวดับด้วยสำรอกโดยไม่เหลือ อุปาทานจึงดับ เพราะอุปาทานดับ 
ภพจึงดับ เพราะภพดับ ชาติจึงดับ เพราะชาติดับ ชราและมรณะ 
โสกปริเทวทุกขโทมนัสและอุปายาสจึงดับ ความดับแห่งกองทุกข์ทั้งมวลนี้ ย่อมมีด้วยประการอย่างนี้ 
(นัยเดียวกันนี้กับหูและเสียง จมูกและกลิ่น ลิ้นและรส กายและโผฏฐัพพะ ใจและธรรมารมณ์)
# อำเภอท้ายเหมือง
ท้ายเหมือง เป็นอำเภอหนึ่งในจังหวัดพังงา ชื่ออำเภอน่าจะมาจากการประกอบอาชีพร่อนหาแร่ตามท้ายรางเหมืองแร่ของประชาชน  ซึ่งในขณะที่เข้ามาร่อนหาแร่นั้นจะพูดกันว่าร่อนแร่ท้ายเหมือง ครั้นนานเข้าคำว่าร่อนแร่หายไปเหลือเรียกสั้น ๆ ว่า "ท้ายเหมือง"

 ประวัติ 
thumb|ฐานทัพเรือพังงา
อำเภอท้ายเหมืองเดิมที่ตั้งของอำเภอท้ายเหมืองเป็นพื้นที่ป่า  มีต้นไม้ใหญ่น้อยขึ้นกระจัดกระจายไปทั่วบริเวณ  แต่เนื่องด้วยพื้นที่แห่งนี้อุดมสมบรูณ์ไปด้วยแร่ดีบุก  จึงมีผู้คนเข้ามาบุกเบิกทำกิจการเหมืองแร่บริเวณนี้กันมากมาย  จากการทำกิจการเหมืองแร่นี้เองประชาชนได้พากันเข้ามาร่อน หาแร่บริเวณท้ายรางของเหมืองโดยมาปลูกเพิงเล็ก ๆ  อาศัยหลับนอนเพื่อร่อนหาแร่  เรียกกันว่า  ร่อนแร่ท้ายเหมือง  ครั้นนานเข้าประชาชนจากท้องถิ่นอื่นก็เริ่มอพยพเข้ามาร่อนหาแร่กันมากขึ้น มีการทำธุรกิจการค้าเกิดขึ้นชุมชนที่เดิมมีขนาดเล็ก ก็ขยับขยายกลายเป็นชุมชนขนาดใหญ่  ทางราชการจึงตั้งชุมชนแห่งนี้เป็นตำบล  ชื่อตำบลท้ายเหมือง  ตามคำเรียกขานของชาวบ้าน  และต่อมาตำบลท้ายเหมืองมีความเจริญขึ้นอย่างแต่เนื่องทางราชการจึงยกฐานะขึ้นเป็น  "กิ่งอำเภอท้ายเหมือง" ในปี  2451  โดยขึ้นกับอำเภอทุ่งมะพร้าว  ครั้นนานเข้าประชาชนได้มาติดต่อราชาการกับกิ่งอำเภอท้ายเหมืองมากขึ้น  ทางราชการพิจารณาเห็นว่าถ้าจะตั้งอำเภออยู่ที่ทุ่งมะพร้าวตามเดิมคงไม่เหมาะสม  จึงได้ยกฐานะกิ่งอำเภอขึ้นเป็นอำเภอชื่อ  "อำเภอท้ายเหมือง"  ในปี  พ.ศ.  2453  และลดฐานะอำเภอทุ่งมะพร้าวลงเป็น  "กิ่งอำเภอ" ต่อมาได้มีการสร้างถนนสายตะกั่วป่า - ท่านุ่น ขึ้น การคมนาคมระหว่างอำเภอท้ายเหมืองกับกิ่งอำเภอทุ่งมะพร้าวมีความสะดวกรวดเร็วขึ้น ทางราชการจึงยุบกิ่งอำเภอทุ่งมะพร้าวเป็นตำบลชื่อ "ตำบลทุ่งมะพร้าว" ขึ้นอยู่ในเขตปกครองของอำเภอท้ายเหมืองจนถึงปัจจุบัน

 ที่ตั้งและอาณาเขต 
อำเภอท้ายเหมืองตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอตะกั่วป่าและอำเภอกะปง
 ทิศตะวันออก ติดต่อกับอำเภอเมืองพังงาและอำเภอตะกั่วทุ่ง
 ทิศใต้ ติดต่อกับอำเภอตะกั่วทุ่ง
 ทิศตะวันตก ติดต่อกับทะเลอันดามัน

 การแบ่งเขตการปกครอง 
 การปกครองส่วนภูมิภาค 
อำเภอท้ายเหมืองแบ่งพื้นที่การปกครองออกเป็น 6 ตำบล 49 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)แผนที่1.ท้ายเหมืองThai Mueang150px|แผนที่2.นาเตยNa Toei3.บางทองBang Thong4.ทุ่งมะพร้าวThung Maphrao5.ลำภีLam Phi6.ลำแก่นLam Kaen

 การปกครองส่วนท้องถิ่น 
ท้องที่อำเภอท้ายเหมืองประกอบด้วยองค์กรปกครองส่วนท้องถิ่น 7 แห่ง ได้แก่
 เทศบาลตำบลท้ายเหมือง ครอบคลุมพื้นที่บางส่วนของตำบลท้ายเหมือง
 เทศบาลตำบลลำแก่น ครอบคลุมพื้นที่ตำบลลำแก่นทั้งตำบล
 องค์การบริหารส่วนตำบลท้ายเหมือง ครอบคลุมพื้นที่ตำบลท้ายเหมือง (เฉพาะนอกเขตเทศบาลตำบลท้ายเหมือง)
 องค์การบริหารส่วนตำบลนาเตย ครอบคลุมพื้นที่ตำบลนาเตยทั้งตำบล
 องค์การบริหารส่วนตำบลบางทอง ครอบคลุมพื้นที่ตำบลบางทองทั้งตำบล
 องค์การบริหารส่วนตำบลทุ่งมะพร้าว ครอบคลุมพื้นที่ตำบลทุ่งมะพร้าวทั้งตำบล
 องค์การบริหารส่วนตำบลลำภี ครอบคลุมพื้นที่ตำบลลำภีทั้งตำบล

 แหล่งข้อมูลอื่น 
 http://www.phangnga.go.th/district/taimuang.htm 
 เว็บไซต์แนะนำการท่องเที่ยวจังหวัดพังงา จัดทำโดยผู้ที่มีความสนใจจังหวัดพังงา  

ท้ายเหมือง
หมวดหมู่:อำเภอท้ายเหมือง
# เซ็นเง็ง
เซ็นเง็ง หรือ เจ้าหญิงโคโนฮานาซากูยะ  ในตำนานเทพของญี่ปุ่นคือเจ้าหญิงแห่งฤดูใบไม้ผลิและคือสัญลักษณ์แห่งการเริ่มต้นชีวิตของโลกNihongi: Chronicles of Japan from the Earliest Times to A.D. 697, translated from the original Chinese and Japanese by William George Aston. Book I, page 71. Tuttle Publishing. Tra edition (July 2005). First edition published 1972.  เธอเป็นลูกสาวของเทพแห่งภูเขาโอยะมัทสึมิ บ่อยครั้งที่เธอมักจะถูกพิจารณาว่าเป็นอวตารของชีวิตของชาวญี่ปุ่น โดยเฉพาะอย่างยิ่งเมื่อสัญลักษณ์ของเธอคือดอกซากุระ

เธอเป็นภรรยาของเทพนินิกิ เธอเจอเขาที่ริมฝั่งทะเลและก็ตกหลุมรักกัน นินิกิขอโอยะมัทสึมที่จะแต่งงานกับลูกสาวของเขา โอยะมัทสึมิเสนอลูกสาวคนโต อิฮานางะ ให้แทน แต่หัวใจของนินิกิตกเป็นของโคะโนะฮะนะเรียบร้อยแล้ว โอยะมัทสึมิตกลงและให้ทั้งสองคนได้แต่งงานกัน พวกเขามีลูกชายสามคน รวมถึงโฮเดริและโฮโอริด้วย

แต่ชีวิตแต่งงานของทั้งสองเป็นได้แค่สั้น ๆ เนื่องจากนินิกิเป็นคนขี้สงสัยและขี้หึง ด้วยความสิ้นหวังโคะโนะฮะนะเผาบ้านของตนเองและสิ้นชีวิตในกองเพลิง
# คลื่นใต้น้ำ
คลื่นใต้น้ำ หมายถึง คลื่นในมหาสมุทรที่มีช่วงคลื่นยาวสม่ำเสมอและยอดเรียบเคลื่อนตัวมาจากแหล่งกำเนิดที่อยู่ไกลมาก ชาวเรือถือเป็นสัญญาณบอกเหตุว่าจะเกิดพายุ จากความหมายดังกล่าว เป็นที่มาของสำนวนไทยที่เปรียบเทียบ "คลื่นใต้น้ำ" กับ "เหตุการณ์ที่กรุ่นอยู่ภายใน แต่ภายนอกดูเสมือนสงบเรียบร้อย"

ในอดีต พบว่าบางครั้งมีการใช้คำว่า "คลื่นใต้น้ำ" แทนความหมายของคำว่า "คลื่นสึนามิ" (Tsunami) แต่แท้จริงไม่เกี่ยวข้องกัน
# พิธีมหาสนิทศักดิ์สิทธิ์
พิธีมหาสนิทศักดิ์สิทธิ์ราชบัณฑิตยสถาน, พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน, พิมพ์ครั้งที่ 3, ราชบัณฑิตยสถาน, 2552, หน้า 248 หรือพิธีมหาสนิทสมาคมพระคริสตธรรมไทย, พระคริสตธรรมคัมภีร์ ฉบับ 1971, ลูกา, หน้า 133สมาคมพระคริสตธรรมไทย, พระคริสตธรรมคัมภีร์ ฉบับมาตรฐาน 2011 คริสต์ศาสนิกชนโรมันคาทอลิก, อีสเทิร์นออร์ทอดอกซ์ และโปรเตสแตนต์บางคณะเรียกว่าศีลมหาสนิทสมาคมพระคริสตธรรมไทย, พระคริสตธรรมคัมภีร์ ฉบับ 1971, มัทธิว, หน้า 46 เป็นพิธีศักดิ์สิทธิ์ในศาสนาคริสต์ เพื่อแสดงถึงการร่วมสนิทกับพระเยซู โดยการรับประทานขนมปัง (สัญลักษณ์แทนพระกายของพระองค์) และไวน์ (สัญลักษณ์แทนพระโลหิต) 

ซึ่งเป็นเหตุการณ์เดียวกันกับพระกระยาหารมื้อสุดท้าย มีบันทึกอยู่ในพระวรสารทั้ง 4 เล่มในพันธสัญญาใหม่

เมื่อถึงเวลา พระองค์ประทับลงและเสวยพร้อมกับพวกอัครทูต พระองค์ตรัสกับเขาทั้งหลายว่า “เรามีความปรารถนาอย่างยิ่งที่จะรับประทานปัสกานี้กับท่านก่อนที่เราจะต้องทนทุกข์ เราบอกท่านทั้งหลายว่า เราจะไม่รับประทานปัสกานี้อีกจนกว่าจะสำเร็จความหมายของปัสกานั้นในแผ่นดินของพระเจ้า” พระองค์ทรงหยิบถ้วย เมื่อขอบพระคุณแล้วตรัสว่า “จงรับถ้วยนี้ไปแบ่งกันดื่ม เราบอกท่านทั้งหลายว่า เราจะไม่ดื่มจากผลของเถาองุ่นอีกต่อไปจนกว่าแผ่นดินของพระเจ้าจะมา” พระองค์ทรงหยิบขนมปัง เมื่อขอบพระคุณแล้วก็ทรงหักส่งให้พวกเขา ตรัสว่า “นี่เป็นกายของเรา [ซึ่งให้ไว้สำหรับท่านทั้งหลาย จงทำอย่างนี้เพื่อเป็นที่ระลึกถึงเรา” เมื่อรับประทานแล้ว จึงทรงหยิบถ้วยและทรงทำเหมือนกันตรัสว่า “ถ้วยนี้ที่เทออกเพื่อท่านทั้งหลาย เป็นพันธสัญญาใหม่โดยโลหิตของเรา] ลูกา 22:14-20 (THSV11)

การประกอบพิธีมหาสนิท เพื่อให้ชาวคริสต์ระลึกถึงคุณของพระเป็นเจ้า เพื่อการประกาศยอมรับว่าพระเจ้าได้สถิตอยู่ในกายตน เพื่อแนบแน่นเป็นหนึ่งเดียวกับพระองค์ และเพื่ออยู่ร่วมกันด้วยความรักในประชาคมเดียวกัน

ในนิกายโปรเตสแตนต์ กล่าวคำที่ใช้ในพิธีมหาสนิทตามพระวรสารนักบุญลูกา ส่วนนิกายโรมันคาทอลิก กล่าวคำที่ใช้ในพิธีมหาสนิทเฉพาะตามที่พระศาสนจักรคาทอลิกกำหนด

 ที่มา 
พิธีมหาสนิทมีที่มาจากเหตุการณ์ในคืนวันพฤหัสบดีศักดิ์สิทธิ์ก่อนการตรึงพระเยซูที่กางเขน ขณะนั้นพระเยซูรับประทานอาหารร่วมกับอัครทูตอันเป็นอาหารค่ำมื้อสุดท้าย ในการรับประทานอาหารครั้งนั้นอยู่ในช่วงปัสคา มีเพียงขนมปังและเหล้าองุ่น ซึ่งพระองค์ใช้เป็นสัญลักษณ์แห่งพันธสัญญาใหม่ ในการไถ่บาปด้วยเนื้อและเลือดของพระองค์ดังที่ทรงพยากรณ์ไว้แล้ว
 
 พระวรสารนักบุญมัทธิว 
การทรงตั้งพิธีมหา‍สนิทพระวรสารนักบุญมัทธิว 26:26-30, พระคริสตธรรมคัมภีร์ฉบับมาตรฐาน 2011

 พระวรสารนักบุญมาระโก 
การทรงตั้งพิธี‍มหา‍สนิทพระวรสารนักบุญมาระโก 14:22-25, พระคริสตธรรมคัมภีร์ฉบับมาตรฐาน 2011

 พระวรสารนักบุญลูกา 
การทรงตั้งพิธี‍มหา‍สนิทพระวรสารนักบุญลูกา 22:15-20, พระคริสตธรรมคัมภีร์ฉบับมาตรฐาน 2011

 จดหมายของนักบุญเปาโลถึงชาวโครินธ์ ฉบับที่ 1 
การตั้งพิธี‍มหา‍สนิทจดหมายของนักบุญเปาโลถึงชาวโครินธ์ ฉบับที่ 1 11:23-26, พระคริสตธรรมคัมภีร์ฉบับมาตรฐาน 2011

การถือพิธี‍มหา‍สนิทอย่างไม่เหมาะ‍สมจดหมายของนักบุญเปาโลถึงชาวโครินธ์ ฉบับที่ 1 11:27-34, พระคริสตธรรมคัมภีร์ฉบับมาตรฐาน 2011
# กระดานโต้คลื่น
กระดานโต้คลื่น  เป็นอุปกรณ์หลักในการเล่นโต้คลื่น ซึ่งทำมาจากวัสดุหลายชนิดเช่น ไม้, โฟมหุ้มด้วยไฟเบอร์กลาส, อีพอคซีและวัสดุอื่นๆ

 ประเภทของกระดานโต้คลื่น 
 บอร์ดสั้น (short board) - จะมีขนาดอยู่ในช่วง 5'-7' ฟุต โดยจะมีลักษณะปลายแหลมเพรียว ทำให้คล่องตัว แต่ว่าจะควบคุมบาลานซ์ได้ยากกว่าบอร์ดทุกประเภท ลักษณะการเล่นจะโฉบเฉี่ยวคล่องตัว และเป็นชนิดที่ใช้ในการแข่งขันโดยส่วนใหญ่
 บอร์ดยาว (long board) - จะมีขนาดยาวตั้งแต่ 9' ฟุตขึ้นไป มีความยาวมากที่สุดในบรรดาประเภทของกระดาน มีปลายมน มีเสถียรภาพและปล่อยความเร็วได้ดีกว่า ประเภทชอร์ตบอร์ด ลักษณะการเล่นจะไม่พาดโพน ใช้วิธีการก้าวเท้า อยู่บนบอร์ดโชว์ลวดลาย
 ฟันบอร์ด (Fun Board) - จะมีขนาดยาวอยุ่ในช่วง 7'-8'11" มีขนาดความยาวอยู่ในช่วงระหว่าง ชอร์ตบอร์ดกับลองบอร์ด มีปลายมน เนื่องจากมีความยาวที่เหมาะสมทำให้มีเสถียรภาพและคล่องตัวมากกว่าลองบอร์ดแต่ก็ไม่คล่องไปกว่าชอร์ตบอร์ด เหมาะสำหรับผุ้เริ่มเล่น เพราะสามารถจะทำการ Take Off (ยืนขึ้นบนบอร์ดแล้วโต้คลื่น)ได้ง่าย จึงได้ชื่อว่า Fun Board เพราะฝึกหัดเล่นได้ง่าย ทำให้มีความสนุกในการที่จะเล่น

สำหรับบอร์ดสั้นนั้น สามารถแบ่งชนิดได้อีกมากมายตามลักษณะของตัวกระดานโต้คลื่นเองหรือตามวิธีการเล่น เช่น บอร์ดแบบหางปลา (fish tail), บอร์ดแบบกัน (gun board) เป็นต้น
# 57
57 (ห้าสิบเจ็ด) เป็นจำนวนธรรมชาติที่อยู่ถัดจาก 56 (ห้าสิบหก) และอยู่ก่อนหน้า 58 (ห้าสิบแปด)

 คำเติมนำหน้า 
 ภาษากรีก - heptapentaconta-
 ภาษาละติน - septaquintroginti-

 ความหมาย 
 57 เป็นเลขอะตอมของ แลนทานัม

 ในทางคณิตศาสตร์
# 9000
9000 (เก้าพัน) เป็นจำนวนธรรมชาติที่อยู่ถัดจาก 8999 (แปดพันเก้าร้อยเก้าสิบเก้า) และอยู่ก่อนหน้า 9001 (เก้าพันเอ็ด)

 คำเติมนำหน้า 
 ภาษากรีก - enneakilo-
 ภาษาละติน - novemmilli-

 ความหมาย
# นิวแคลิโดเนีย
นิวแคลิโดเนีย 1 กันยายน 2565.  หรือ นูแวล-กาเลโดนี  ชื่ออื่น ๆ ที่นิยมเรียกได้แก่ "คานากี" (Kanaky) และ "เลอกายู" (Le Caillou) เคยเป็น "อาณานิคมพิเศษ (sui generis collectivity)" (ในทางปฏิบัติ ดินแดนโพ้นทะเล) ของประเทศฝรั่งเศส ประกอบด้วยเกาะหลัก (เกาะกร็องด์แตร์, Grande Terre) และเกาะเล็ก ๆ อื่น ๆ ตั้งอยู่ในภูมิภาคเมลานีเซียในมหาสมุทรแปซิฟิกทางตะวันตกเฉียงใต้ 

นิวแคลิโดเนียมีเนื้อที่ 18,575.5 ตารางกิโลเมตร มีขนาดเป็นครึ่งหนึ่งของเกาะไต้หวัน ประชากรที่สำรวจได้เมื่อพ.ศ. 2547 มีอยู่ 230,789 คน มีรหัสประเทศโดเมนระดับบนสุดในอินเทอร์เน็ต ว่า .nc เมืองหลวงและเมืองที่ใหญ่ที่สุดของนิวแคลิโดเนียคือ นูเมอา (Nouméa) หน่วยเงินคือ ฟรังก์ซีเอฟพี

ตั้งแต่พ.ศ. 2529 คณะกรรมการของสหประชาชาติว่าด้วยการยกเลิกอาณานิคม (UN Committee on Decolonization) ได้รวมนิวแคลิโดเนียไว้ในรายชื่อดินแดนที่ไม่ปกครองตนเองของสหประชาชาติ (United Nations list of Non-Self-Governing Territories) ซึ่งนิวแคลิโดเนียจะตัดสินว่าจะยังคงอยู่กับสาธารณรัฐฝรั่งเศสหรือแยกเป็นเอกราชด้วยประชามติ หลังจากปี พ.ศ. 2557 โดยได้มีการจัดการลงประชามติเอกราชนิวแคลิโดเนียครั้งแรกขึ้นเมื่อวันที่ 4 พฤศจิกายน พ.ศ. 2561 และผลของการลงประชามติในครั้งนี้ออกมาว่าเสียงส่วนใหญ่คิดเป็นร้อยละ 56.4 ของผู้มาใช้สิทธิ์ ไม่เห็นชอบต่อการประกาศเอกราช ซึ่งหมายความว่าต้องการให้นิวแคลิโดเนียยังคงอยู่กับฝรั่งเศสต่อไป

เมืองหลวงนูเมอา เป็นที่ตั้งของสำนักงานเลขาธิการประชาคมแปซิฟิก (Secretariat of the Pacific Community) เดิมคือคณะกรรมาธิการแปซิฟิกใต้ (South Pacific Commission) ซึ่งเป็นองค์กรภูมิภาคนี้